সাবেক কৃষিমন্ত্রী আহমদ হোসাইনের মৃত্যুবার্ষিকী পালিত
হোসেন শহীদ সোহরাওয়ার্দীর মন্ত্রী সভার সদস্য, সাবেক কৃষিমন্ত্রী আহমদ হোসাইনের ১৫৮তম মৃত্যুবার্ষিকী পালিত হয়। এ উপলক্ষে ঢাকাস্থ গাইবান্ধা জেলা উন্নয়ন ফোরামের উদ্যেগে এক স্মরণসভা অনুষ্ঠিত হয়। গতকাল রাজধানীর পুরানা পল্টনে ফোরামের অস্থায়ী কার্যালয়ে সংগঠনের সভাপতি সাবেক অতিরিক্ত সচিব মো. আইয়্যুব হোসেনের সভাপতিত্বে সভায় বক্তব্য রাখেন বীর মুক্তিযোদ্ধা ও সাংবাদিক এটিএম মমতাজুল করিম, সংগঠনের সহ-সভাপতি আব্দুল কুদ্দুছ, সাধারণ সম্পাদক আব্দুল হাদিসহ অনেকেই।
বক্তারা বলেন, গাইবান্ধার শুধু নয় উত্তরবঙ্গের গর্ব সাবেক এই মন্ত্রীর নাম বিলুপ্তির পথে। এখনকার প্রজন্ম জানে না অবহেলিত উত্তর জনপদে আহমদ হোসাইনের মতো একজন সফল মানুষ জন্মগ্রহণ করেছিলেন। সেই সময় প্রত্যন্ত গ্রামে গড়ে তুলেছিলেন স্কুল মাদ্রাসা। মহিমাগঞ্জের চিনির কল, কৃষি ইনস্টিটিউট (এটিটিআই)সহ বেশ কিছু কাজ করে গেছেন, যার ফল আজো গাইবান্ধাসহ দেশের মানুষ ভোগ করছেন।
সংগঠনের ও অনুষ্ঠানের সভাপতি বলেন, গাইবান্ধার সাঘাটায় যতো মুক্তিযোদ্ধা আছেন দেশের অনেক জেলা শহরেও তা নাই। অথচ সব সময় গাইবান্ধার উন্নয়ন থমকে দাঁড়িয়েছে। কৃতি মানুষদের জন্ম হলেও শহরটি পিছিয়ে আছে অন্যান্য জেলার চাইতে অনেক।
তিনি বলেন, সাবেক মন্ত্রী আহমেদ হোসাইনের মতো কাউকে হারিয়ে যেতে দেওয়া হবে না। জীবিত মৃত গাইবান্ধার কৃত্তিমান মানুষদের স্মরণ করা হবে। আর আহমেদ হোসাইনের সকল তথ্য উপাত্ত সংগ্রহ করে তা সংরক্ষনের ব্যবস্থা নেওয়া হবে।


হোসেন শহীদ সোহরাওয়ার্দীর মন্ত্রী সভার সদস্য, সাবেক কৃষিমন্ত্রী আহমদ হোসাইনের ১৫৮তম মৃত্যুবার্ষিকী পালিত হয়। এ উপলক্ষে ঢাকাস্থ গাইবান্ধা জেলা উন্নয়ন ফোরামের উদ্যেগে এক স্মরণসভা অনুষ্ঠিত হয়। গতকাল রাজধানীর পুরানা পল্টনে ফোরামের অস্থায়ী কার্যালয়ে সংগঠনের সভাপতি সাবেক অতিরিক্ত সচিব মো. আইয়্যুব হোসেনের সভাপতিত্বে সভায় বক্তব্য রাখেন বীর মুক্তিযোদ্ধা ও সাংবাদিক এটিএম মমতাজুল করিম, সংগঠনের সহ-সভাপতি আব্দুল কুদ্দুছ, সাধারণ সম্পাদক আব্দুল হাদিসহ অনেকেই।